cyanic-selkie/wikianc huggingface dataset:
Հայերը Ղրիմում
Հասարակական և կրթամշակութային կյանք
Ղրիմի հայերից շատերը իրականացրել են բարեգործական ծրագրեր. նկարիչ Հովհաննես Այվազովսկին իրեն պատկանող Սուբաշի լճից 1887 թվականին Թեոդոսիա քաղաքին նվիրաբերում է օրական 50 հազար դույլ ջուր, ինչը հնարավորություն է տալիս հաջորդ տարի անցկացնել 30 կմ ջրմուղ, որը լիովին բավավարում էր քաղաքի պահանջները։ «Էլեկտրիչեստովո» ընկերության ինժեներ Ն. Շահվերդյանի նախագծով 1901 թվականին Սիմֆերոպոլում իրականացվում է արտաքին լուսավորություն։ 19-20-րդ դարերում Ղրիմ անցած հայ գաղթականության մեծ մասը, սակայն, զրկված էր որևէ լուրջ ունեցվածքից։ Ղրիմահայերը հիմնականում գրանցված էին մեշչանների (քաղաքաբնակների) դասում։ Ժամանակի ընթացքում այդ դասի մեջ տեղի ունեցած շերտավորման հետևանքով առաջացավ առևտրա-արհեստագործական հարուստ մի խավ, որը վաճառականների, խոշոր հողատերերի և գործարանատերերի հետ միասին ներկայացնում էր գաղութի ունևոր վերնաշերտը։ 19-րդ դարի երկրորդ կեսին, կապիտալիզմի զարգացման պայմաններում, ղրիմահայերը հաղորդակից են դառնում համառուսական անցուդարձերին, ընդլայնվում են նրանց հասարակական կյանքի շրջանակները։ 20-րդ դարի սկզբին ղրիմահայերի առանձին ներկայացուցիչներ սոցիալ-դեմոկրատական շարժման կազմակերպիչներ էին․ հայտնի է Արմեն Բահաթրյանը, որը 1905-07 թվականների հեղափոխական լայն գործունեություն էր ծավալել և, Տավրիկիայի նահանգական ժանդարմական վարչության պետի տվյալներով հանդիսանում էր Ղրիմում «սոցիալ-դեմոկրատական կազմակերպության պարագլուխը»։ 1907 թվականին նա փորձել է թերակղզում վերականգնել կուսակցական աշխատանքը, որի համար հետապնդվել է ոստիկանության կողմից։ 1912-13 թվականների Բալկանյան պատերազմների ժամանակ Ղրիմում աշխուժացել է հնչակյանների գործունեությունը, ստեղծվել է կուսակցության Ղրիմի բաժանմունք։
Ղրիմի հայկական դպրոցները գործել են 11-րդ դարից սկսած, զարգացում են ապրել 14-15-րդ դարերում։ Նշանավոր էին Կաֆայից (Թեոդոսիա) ոչ հեռու գտնվող Սուրբ Անտոն անապատի դպրոցը (1425-1450) և Սուրբ Խաչ վանքի ճեմարանը (14-17-րդ դարեր)։ Հայտնի էին իմաստասեր Սարգիսը, րաբունապետ Ստեփանոս Թոխաթեցին, Հակոբ Կաֆայեցին։
Միջնադարյան հայ գրականության մեջ հայտնի են ղրիմահայ տաղասացները՝ Սիմեոն, Խասպեկ, Վարդան, Վրթանես Կաֆացիները, Մարտիրոս Ղրիմեցին։ Որոշակի զարգացման են հասել գիտության մի շարք բնագավառները։ Բժշկության ասպարեզում հայերն այնքան էին առաջադիմել, որ թաթար խաների բժիշկները հիմնականում նրանք էին։
14-18-րդ դարերում հայերը ծավալել են շինարարական լայն գործունեություն՝ պահպանելով հայկական ճարտարապետության լավագույն ավանդույթները։ Նշանավոր հուշարձաններ են Սուրբ Խաչ վանքը (Սուրխաթ, 1358), Սուրբ Սարգսի (Թեոդոսիա, 12-13-րդ դարեր), Հովհաննես Մկրտչի (Թեոդոսիա, 1348), Հրեշտակապետաց (Թեոդոսիա, 1408), Սուրբ Գևորգի (Թեոդոսիա, 14-15-րդ դարեր), Սուրբ Նիկողայոսի (Թեոդոսիա, 12-13-րդ դարերի) եկեղեցիները, Բախչելի գյուղի Սուրբ Փրկիչ վանքը (14-րդ դար) և այլն։ Թաթարական հարձակումներին դիմագրավելու նպատակով հայ համայնքը 14-15-րդ դարերում Կաֆան շրջապատել էր աշտարակակիր երկրորդ պարսպով (կոչվում էր «Հայոց բերդ»)։ 1316 թվականին Կաֆայում հայերն անցկացրեցին ջրմուղ։ Հայ շինարարները նման ջրմուղներ էին կառուցել Դվույակորնի ծովախորշում, Սուրբ Խաչ վանքում, Թոփլի հայկական գյուղում։ Ղրիմահայ առաջին դպրոցը հիմնվեց Ղարասուբազարում (այժմ՝ Բելոգորսկ), 1816 թվականին։ 1820 թվականին դպրոցում սովորում էին 80 երեխա։ Հայկական դպոցներ են բացվում նաև Հին Ղրիմում, Թեոդոսիայում, Եվպատորիայում, Կերչում, Օրաբազարում (այժմ՝ Արմյանսկ), Սուբաշում և այն վայրերում։ 1905 թվականին Տավրիկիայի նահանգի 9 հայկական դպրոցներում սովորում էր 250 աշակերտ։ Ղրիմահայ ծխական դպրոցները որակյալ մասնագետներով ապահովելու համար նշված դպրոցներից Լազարյան ճեմարան, ինչպես նաև՝ Ռուսական կայսրության մայրաքաղաք Սանկտ Պետերբուրգ էին ուղարկվում ընդունակ ուսանողներ, ովքեր ուսումը ավարտելուց հետո վերադառնում էին Ղրիմ՝ մանկավարժական աշխատանքի անցնելու համար։
Ղրիմահայ ուսումնական հաստատությունների շարքում խիստ առանձնանում է Խալիբյան ուսումնարանը։ 1858 թվականի հունիսի 4-ին Գաբրիել Այվազովսկու ներկայացրած նախագիծը հաստատվում է կայսր Ալեքսանդր II-ի (1855-1881) կողմից՝ «Կանոններ Հայկազյան ուսումնարանի» անվան տակ, որը հնարավորություն է տալիս օգտագործելով Խալիբյանների նյութական աջակցությունը, 1858 թվականի հոկտեմբերի 14-ին բացել ուսումնարանը։ Սկզբում այստեղ սովորում էին 89 աշակերտ, որոնց թիվը այնուհետև հասավ 140-ի։ Ուսումնարանն ուներ տպարան, ուր տպագրվում էին հայերեն և ռուսերեն լեզուներով դասագրքեր, թարգմանչական գրականություն, տարեգրքեր և այլն։ Այստեղ տպագրվում էին երկու հայկական պարբերականներ՝ «Մասյաց աղավնին» և «Դաստիարակը»։
19-րդ դարում և 20-րդ դարի սկզբներին ղրիմահայերից հայտնի էին նկարիչ Հովհաննես Այվազովսկին, նրա տաղանդավոր աշակերտ Մահտեսյանը, հայ դասական և ազգային երաժշտության խոշոր ներկայացուցիչներ Ալեքսանդր Սպենդիարյանն ու Քրիստափոր Կարա-Մուրզան։
Ղրիմահայ մշակույթի նկատելի դրսևորումներից մեկը ճարտարապետությունն էր, հայերի շինարարական գործունեությունը թերակղզում։ Հայկական դասական ճարտարապետության հիանալի կոթող է Յալթայում 1905-1909 թվականներին կառուցված Սուրբ Հռիփսիմե հայկական եկեղեցին։ Ճարտարապետական հուշարձան է Հովհհաննես Այվազովսկու պատկերասրահը, որը կառուցվել է իր իսկ նախաձեռնությամբ և միջոցներով։ Հայկական եկեղեցիներ են կառուցվել Եվպատորիայում, Հին Ղրիմում, Արմյանսկում, Սիմֆերոպոլում, որոնց մի մասը չեն պահպանվել։ Առավել հայտնի կրոնական կառույցներ էին Սուրբ Խաչ վանքը, Թեոդոսիայի Սուրբ Գեորգի և Սուրբ Ստեփանոս եկեղեցիները և այլն։
Ժամանակին Թեոդոսիայի ամենամեծ և գեղեցիկ շինություններից է համարվել Խալիբյան ուսումնարանի եռահարկ շենքը, որը Հայրենական պատերազմի ժամանակ ռմբակոծության հետևանքով լրիվ ավերվել է։ Քաղաքացիական բնույթի շինություններ են կառուցվել Սպենդիարյանների, Թոփալյանների, Սեֆերովների և այլ մեծահարուստ հայերի պատվերներով։
Ժամանակակից շրջան
Ղրիմի վերջին՝ 2001 թվականի մարդահամարի տվյալներով՝ 2 024 056 բնակչության ընդամենը 0.4 տոկոսն են հայեր եղել (պաշտոնապես՝ մոտ 9000 մարդ)։ Սա 18-րդ դարի առաջին քառորդից մինչ օրս ամենափոքր թիվն է. այն ժամանակ Ղրիմի 467 000 բնակչության 2, 1 տոկոսն էին հայեր ։
2009 թվականի սեպտեմբերին Ղրիմի վերանորոգված Սուրբ Խաչ եկեղեցում անցկացվել էր «Հայերը Ուկրաինայում երեկ, այսօր, վաղը» խոորագիրը կրող միջազգային գիտաժողով, որի մասնակիցները ոչ միայն Ուկրաինայից էին, այլև Բելառուսից, Լեհաստանից, Ռուսաստանից ու Հայաստանից։ Դա «ուկրաինական» Ղրիմի տարածքում կազմակերպված թվով երկրորդ գիտաժողովն էր ։
2012 թվականին Գաբրիել Այվազովսկու ծննդյան 200-ամյակի կապակցությամբ (մայիսի 10-ին), Թեոդոսիայի հնագիտական թանգարանում բացվել է «Գաբրիել Այվազովսկին և Խալիբյան ուսումնարանը. թանգարանի ֆոնդերի նյութերը» ցուցադրությունը ։
2013-14 թվականներին Ուկրաինայում տեղի ունեցած քաղաքական անցուդարձերի ընթացքում հայերը պաշտոնապես հայտարարում են իրենց չեզոքության մասին։2014 թվականի գարնանը Ռուսաստանի նախագահ Վլադիմիր Պուտինը հանդես էր եկել հայտարարությամբ, որ մտադիր է Ղրիմի թաթարների և այլ ժողովուրդների ռեաբիլիտացիայի մասին հրամանագիր ստորագրել՝ ընդգծելով, որ ստալինյան ռեպրեսիաներից տուժել են հայերը, գերմանացիները, հույները ։Նույն թվականի աշնանը՝ Ղրիմի՝ Ռուսաստանին վերամիավորրվելուց հետո, հայերը որոշել են տարածաշրջանային մշակութային ինքնավարություն ձևավորել։ Նախատեսվում է դրա կազմում ընդգրկել տեղական 17 հայկական կազմակերպություններ։ Համայնքի ղեկավար Վաղարշակ Մելքոնյանի հայտարարության համաձայն, տարածաշրջանային ազգային մշակութային ինքնավարությունը գրանցելու են 2014 թվականի դեկտեմբերի 13-ին Արդարադատության նախարարությունում ։
2014 թվականի դեկտեմբերին Թեոդոսիայի վարչակազմի ղեկավար Դմիտրի Շչեպետկովը այցելել է երկու եկեղեցի՝ Սուրբ Գևորգ և Սուրբ Միքայել և Գաբրիել հրեշտակապետաց։ Ըստ նրա՝ նախնական հաշվարկներով հարկավոր են լուրջ պետական ներդրումներ՝ մոտ 1, 5 մլն դոլար ։ Հայ համայնքի միջոցներով 2016 թվականին սկսվել են եկեղեցու վերանորոգման աշխատանքները ։
2015 թվականի նոյեմբերին Ղրիմում կայացել է «Ծովային Հայաստան» խորագիրը կրող փառատոն։ Ցուցահանդես-վաճառքին ներկայացված էին հայկական տաղավարներ՝ ղրիմահայերի ձեռագործ աշխատանքներով և ուտեստներով։ Ելույթ են ունեցել ղրիմահայ անհատ կատարողներ ու համույթներ, այդ թվում՝ «Արարատ» պարի խումբն ու «Անի» երգչախումբը։ Միևնույն ժամանակ Յալթայի թիվ 1 դպրոցում տեղի է ունեցել հայոց լեզվի ուսուցման խմբի պաշտոնական բացումը։ Այդտեղ յուրաքանչյուր ուրբաթ հաճախում է շուրջ 30 աշակերտ։ Մինչ այդ՝ հետխորհրդային շրջանում՝ սկսած 1991 թվականից, Յալթայի հայերը հաճախել են հայկական Սուրբ Հռիփսիմե եկեղեցուն կից գործող կիրակնօրյա դպրոց ։
2017 թվականին ծովանկարիչ Հովհաննես Այվազովսկու ծննդյան 200-ամյակի առթիվ նախատեսվում էր կարգի բերել հայկական ճարտարապետական հուշարձանները ։
Գրականություն
Կատեգորիա:Հայերը Ղրիմում
Թաբորի (Ցագերի շրջան)
Թաբորի (თაბორი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
Պրոգրես (Սալսկի շրջան)
Պրոգրես (Прогресс), ավան Ռուսաստանի Ռոստովի մարզի Սալսկի շրջանում։ Մտնում է Ռիբասովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Էյրլի Բիչ
Էյրլի Բիչ (Airlie Beach), փոքր քաղաք Ավստրալիայի Քվինսլենդ նահանգի արևելյան մասում, պատկանում է Ուիթսանդի շրջանին (Whitsunday): Քաղաքի բնակչությունը 2006 թվականին գնահատվում էր մոտ 2750 մարդ ։ Մոտակա խոշոր քաղաքներն են Մաքքեյը (գտնվում է 130 կիլոմետր հարավ) և Թաունսվիլը (գտնվում է 250 կիլոմետր հյուսիս-արևմուտք)։
Պատմություն
Առաջին եվրոպացին, որը նավարկել է Էյրլի Բիչի ափերով, եղել է Ջեյմս Կուկը։ Դա եղել է 1770 թվականի հունիսին՝ նրա առաջին շուրջերկրյա ճանապարհորդության ժամանակ։ Հենց Կուկն է անվանել մերձակա կղզիների խումբը «Ուիթսանդի», քանի որ ինքը նրանց կողքով լողացել է Հոգեգալստյան (Whit Sunday) եկեղեցական տոնի ժամանակ։ 1936-1987 թվականներին պաշտոնական անվանումը եղել է Էյրլի, երբ այն միավորվել է Ուիթսանդեյ մեծ քաղաքի մեջ, իսկ Էյրլի Բիչը դարձել է բնակավայրի պաշտոնական անվանումը։
Էյրլի Բիչի փոստային բաժանմունքը բացվել է 1959 թվականի նոյեմբերի 2-ին ։
Վերջին տարիներին Էյրլի Բիչի ափերի մոտ շնաձկների հարձակումներ են տեղի ունեցել։ 2018 թվականին տեղի է ունեցել 2 հարձակում, իսկ վերջին հարձակումը տեղի է ունեցել 2019 թվականի հոկտեմբերի 29-ին  ։
Զբոսաշրջություն
Էյրլի Բիչը փոքրիկ առողջարանային քաղաք է, որն իր եկամտի մեծ մասը ստանում է զբոսաշրջության շնորհիվ, հիմնականում՝ ավստրալիացի զբոսաշրջիկների։ Քաղաքն ունի մեծ թվով հյուրանոցներ, հանգստյան տներ, լողափեր, սրճարաններ և ռեստորաններ։ Տարածքի հիմնական տեսարժան վայրերն են մոտակա Ուիթսանդեյ կղզիները և Մեծ արգելախութը։
Տեղական օդանավակայանն առաջարկում է օդային էքսկուրսիաներ դեպի կորալային խութեր, ինչպես նաև ուղղաթիռային կապ կա հարևան բոլոր խոշոր կղզիների հետ։ Այստեղ ամենահաճախ լուսանկարվող առարկան «Սիրտ Ռիֆն» է (Heart Reef)։ Այս կորալային խութը՝ 15 մետր տրամագծով, նման է նշանի, որը սովորաբար ներկայացնում է սիրտը կամ սերը։ Ջրասուզորդների համար կազմակերպվում են հատուկ դայվինգային շրջագայություններ Էյրլի Բիչ նավահանգստից մինչև Մեծ արգելախութ։
Էյրլի Բիչն ունի գեղեցիկ ավազոտ լողափեր, որոնց մեծ մասը գտնվում է Ուիթսանդեյ կղզիներում։ Սակայն տեղական ջրերում լողալու ժամանակ պետք է հիշել, որ նոյեմբերից մայիս ընկած ժամանակահատվածում թունավոր մեդուզաների հետ հանդիպելու հավանականությունը կտրուկ մեծանում է։ Այստեղ ապրում են տարբեր տեսակի թունավոր մեդուզաներ, օրինակ՝ Կորներոթներ, իրուկանջի մեդուզա, պորտուգալական նավակ, սակայն դրանցից ամենահայտնին «Ծովային մեդուզան» է, որի այրվածքներից մահը վրա է հասնում երեք րոպեի ընթացքում։ Կարելի է լողալ միայն արհեստական ​​ծովածոցում (Swimming Lagoon)՝ մեծ լողավազանում, որը կառուցված է քաղաքի արևելյան մասում՝ ծովափին կամ լողափերի փոքր հատվածներում՝ շրջապատված պաշտպանիչ ցանցով։
Էյրլի Բիչը, Ուիթսանդի կղզեխմբի հետ մեկտեղ, ամբողջ Ավստրալիայի ամենահայտնի առագաստանավային ուղղություններից մեկն է։ Ամեն օգոստոսին այստեղ անցկացվում են զբոսանավերի մրցավազք՝ Meridien Marinas Airlie Beach Race Week :
Ուիթսանդի կղզիների ճնշող մեծամասնությունը ազգային պարկեր են, ինչի արդյունքում նրանք անմարդաբնակ են։ Դրա շնորհիվ կղզիների բնությունը պահպանվել է բնական, անձեռնմխելի վիճակում։ 74 կղզիներից 8-ը բնակեցված են, 11-ը վերածվել են էկզոտիկ հանգստավայրերի։ Ամենահայտնի հանգստավայրերը գտնվում են «Հայման»( Hayman), «Հեմիլթոն»( Hamilton) և «Դեյդրիմ» (Daydream) կղզիներում։ «Ուիթսանդի» (Whitsunday Island) կղզում է տեղակայված հայտնի «Ուիթհևեն» լողափը, որը համարվում է աշխարհի ամենագեղեցիկ լողափերից մեկը։
Կլիմա
Էյրլի Բիչը գտնվում է երկու կլիմայական գոտիների սահմանին՝ մերձարևադարձային և արևադարձային ։ Տարվա ընթացքում այստեղ կարելի է առանձնացնել երկու տարբեր սեզոններ՝ անձրևների սեզոն, որը տևում է դեկտեմբերից ապրիլ և չոր սեզոն՝ մայիսից նոյեմբեր, տարեկան միջինը մոտ 1760 մմ տեղումներով։ Ամռանը ցերեկային ջերմաստիճանը կարող է գերազանցել 30 °C-ը, իսկ գիշերը իջնում ​​է մինչև 24 °C: Ձմռանը ցերեկային ջերմաստիճանը տատանվում է շուրջ 23 °C, իսկ միջին գիշերային ջերմաստիճանը կազմում է մոտ 18 °C:
Փողոցային կատարումներ
Փողոցային կատարումներն օրինականացվել են 2010 թվականի հունիսին Ուիթսանդեյի տարածաշրջանային խորհրդի կողմից մշակված քաղաքականության նախագծով   ։
Արտաքին հղումներ
Կատեգորիա:Ավստրալիայի քաղաքներ
Դոլորես Վեյնտիմիլյա
Կենսագրություն
Ծնվել է արիստոկրատի ընտանիքում, ստացել լավ կրթություն։ Ավարտել է Սանտա-Մարիա-դել-Սոկորրոյի դպրոցը, այնուհետև սովորել է Սանտա-Կատալինա-դե-Սիենա վանքում։ Դոլորես Վեյնտիմիլյա դե Գալինդոն սովորել է երաժշտություն, գերազանց նվագել է դաշնամուր և վիուելա, նաև նկարել է։ Շատ է կարդացել, բանաստեղծություններ սկսել է գրել վաղ տարիքից ։
18 տարեկան հասակում ամուսնացել է կոլումբիացի դոկտոր Սիկստո Անտոնիո Գալինդոյի ի Օրոնի հետ։ Նա ունեցել է մեկ որդի, որի կնքամայրը եղել է Էկվադորի նախագահի կինը` Գաբրիելյա Գարսիա Մորենոն։ Այնուհետև Վեյնտիմիլյան ամուսնու և որդու հետ տեղափոխվելում է Գուայակիլ, որտեղ նրանց ջերմորեն ընդունել է բարձր հասարակությունը։ 1854 թվականին նրանք բնակություն են հաստատել Կուենկայում ։
Հետագայում Դոլորես Վեյնտիմիլյայի ամուսինը մեկնեց Կենտրոնական Ամերիկա՝ կնոջը երկար ժամանակ թողնելով միայնակ։ Դոլորեսը ծանոթացավ տեղական հասարակության լավագույն արիստոկրատական շերտերի հետ՝ իր տանը կազմակերպելով գրական հանդիպումներ, ներկայացնելով իր պոեզիան։ Սակայն հասարակության անտարբերությունը և ամուսնու երկարատև բացակայությունը նրա մոտ ստեղծեցին խորը մռայլ տրամադրություն և լքվածություն։ Նա իր ցավը և նվաստացումը արտահայտեց գեղանկարչության, երաժշտության և և հատկապես պոեզիայի մեջ։
Վեյնտիմիլյայի բանաստեղծություններն ունեն լիրիկական և նրբանկատ ոճ, որոնցում արտահայտվում է հիասթափություն, տխրություն, սեր և ցավ։ Դրանք արտացոլված էին «Desencanto», «Anhelo», «Sufrimiento», «La noche y mi dolor», «Quejas», «A mis enemigos», «A mi madre» և այլ ստեղծագործություններում։
Հասարակության ներկայացուցիչները, ում հետ նա շփվում էր, նրա հանդեպ կարեկցանք չէին ցուցաբերում, բայց նրա հանդիպումները բամբասանքի և զրպարտության պատճառ էին դառնում։ Իրավիճակը վատթարացավ 1857 թվականի ապրիլին, երբ Դոլորեսը հրատարակեց «Նեկրոլոգիա» բանաստեղծությունների շարքը՝ պաշտպանելով Էկվադորի բնիկ ժողովուրդներին մահապատժի վերացման հարցում։ Դա մամուլում առաջին ելույթն էր Էկվադորում մահապատժի դեմ և ի պաշտպանություն բնիկ ժողովուրդների։
1857 թվականի մայիսի 23-ին Դոլորես Վեյնտիմիլյան ինքնասպանություն գործեց՝ օգտագործելով կալիումի ցիանիդ։
Արտաքին հղումներ
Կատեգորիա:Էկվադորցի բանաստեղծուհիներ Կատեգորիա:Ինքնասպան գրողներ Կատեգորիա:19-րդ դարի կին գրողներ Կատեգորիա:19-րդ դարի բանաստեղծներ Կատեգորիա:Բանաստեղծներ այբբենական կարգով Կատեգորիա:Էկվադորցի ֆեմինիստներ Կատեգորիա:Կին իրավապաշտպաններ Կատեգորիա:Էկվադորցի կին գրողներ
Ֆիլոնովկա (գյուղ, Ռոդոմիշլինսկի շրջան)
Ֆիլոնովկա (Філонівка), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Ֆիլոնովկա գյուղում բնակվում էր 89 մարդ։ Բնակավայրը զբաղեցնում է 0,442 կմ² տարածք։ Բնակչության խտությունը կազմում էր 201,36 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոդոմիշլինսկի շրջանի բնակավայրեր Կատեգորիա:Ուկրաինայի գյուղեր
Մոլբերտ
Մոլբերտ (Malbrett, հարթակ նկարելու համար), պատվանդան, որի վրա նկարիչը տեղադրում է նկարը աշխատելու ընթացքում։ Սովորաբար այն պատրաստվում է փայտից։
Պատմություն
Մոլբերտներն սկսել են օգտագործվել դեռևս հին եգիպտացիների ժամանակներում։ Ի սկզբանե մոլբերտ էր համարվում նկարի հիմքը, որը պատրաստվում էր յուղաներկով տախտակե կամ պղնձե վահանի վրա։ Բացի բյուզանդական սրբապատկերից և ուշ անտիկ շրջանի եգիպտական նկարներից, մոլբերտներն առաջին անգամ կիրառվել են 9-րդ և 12-րդ դարերում զոհասեղանների կամ վարագույրների  պատրաստման համար, իսկ 16-րդ դարում գործածությունից դուրս մղվեցին փայտե շրջանակի վրա ձգված կտորի կիրառման արդյունքում։ Հոլանդացի նկարիչները և նրանց ընդօրինակողները շարունակում էին նկարել մոլբերտների վրա նաև ավելի ուշ ժամանակաշրջաններում։ 19-րդ դարում որպես մոլբերտ սկսեցին օգտագործվել նաև ավելի կայուն փայտե-տաշեղային սալիկներ։
Համարվում է, որ Malbrett-ը (ճիշտ արտասանությունը` մոլբրետ) այլևս չի օգտագործվում գերմաներենում։ Մոլբերտը չի կիրառվում իր սկզբնական նշանակությամբ, սակայն որպես նկարելու համար հենարան` մոլբերտներ կարելի է հանդիպել նկարչական պարագաների խանութներում։
Տեսակներ
Մոլբերտը կարող է ունենալ տարբեր կառուցվածք.
Արտաքին հղումներ
Կատեգորիա:Նկարչություն
Փիլիսոփայության համաշխարհային օր
Փիլիսոփայության համաշխարհային օր - 2005 թվականին ՅՈՒՆԵՍԿՕ համաշխարհային կազմկերպությունը ամեն տարվա նոյեմբերի երրորդ հինգշաբթին հայտարարել է Փիլիսոփայության օրվա անցկացման օր։ Այս օրը նշվում է ՅՈՒՆԵՍԿՕ-ի ավելի քան 70 անդամ-պետություններում ամբողջ աշխարհում։
Փիլիսոփայության համաշխարհային օր, 2011
Կատեգորիա:Փիլիսոփայություն Կատեգորիա:ՄԱԿ-ի միջազգային օրեր
Պերշոտրավնևոե (գյուղ, Պրիյատինի շրջան)
Պերշոտրավնևոե (Першотравневе), գյուղ Ուկրաինայի Պոլտավայի մարզի Պրիյատինի շրջանում։ Հիմնադրվել է 1960 թվականին։
2001 թվականի տվյալներով Պերշոտրավնևոե գյուղում բնակվում էր 158 մարդ։ Բնակավայրը զբաղեցնում է 0,461 կմ² տարածք։ Բնակչության խտությունը կազմում էր 342,73 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Պրիյատինի շրջանի բնակավայրեր Կատեգորիա:Ուկրաինայի գյուղեր Կատեգորիա:1960 թվականին հիմնադրված բնակավայրեր Կատեգորիա:1950 թվականին հիմնադրված բնակավայրեր
Արարիի գավառ
Արարիի  (Microrregião do Arari) գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 127 950 մարդ 2006 թվականի տվյալով։ Զբաղեցված տարածքը 28 948,830 կմ²։ Բնակչության խտությունը 4,4  մարդ/կմ²։
Գավառի կազմ
Կատեգորիա:Բրազիլիայի գավառներ Կատեգորիա:Պարա նահանգի գավառներ
Կոստիլևո (գյուղ, Սմոլենսկի շրջան)
Կոստիլևո (Костылево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Ղևոնդ Դուրյան
Ղևոնդ Դուրյան (Զըմպայան), հայ եկեղեցական գործիչ, արքեպիսկոպոս։
Ծնվել է Կ․ Պոլսում (Սկյուտար)։ Սովորել է Արմաշի դպրեվանքում, ուր և ձեռնադրվել է վարդապետ։ Հոգևոր պաշտոններ է վարել Կ․ Պոլսում, Զմյուռնիայում, Մանչեստրում։ 1931 թվականին ընտրվել է ամերիկահայերի հոգևոր առաջնորդ և ջանացել Սբ․ Էջմիածնի և մայր հայրենիքի շուրջը համախմբել ամերիկահայ եկեղեցին ու համայնքը։ Հայրենասիրական գործունեության համար Դուրյանը հալածվել է դաշնակցականներից և դաշունահարվել 1933 թվականի դեկտեմբերի 24-ին, Նյու Յորքի Ս․ Խաչ եկեղեցում։ Հրատարակել է հետևյալ գործերը. «Փոքր քարոզգիրք ի պէտս ժողովրդեան» (1905, Կ.Պոլիս, Վահրամ եւ Հրաչյա Տեր-Նևրսեսյան տպ.), «Չորս աւետարաններու ծագումն ու վաւերականութիւնը» (1906, Կ. Պոլիս, Հակոբ Մաթեւոսյանի տպ., 1926, Փարիզ, Կ. Ներսեսի տպ.), «Մկրտութեան խորհուրդը» (1907, Կ. Պոլիս, Վ. եւ Հ. Տեր Նևրսեսյան տպ.), «Պարզ քարոզներ» (1907, Կ. Պոլիս, նույն տպ.), «Ժողովրդային պարզ քարոզներ» (1909, Կ. Պոլիս, Հովնան Փալագաշյանի տպ.) «Դպրեվանքեան քարոզներ» (1929, Փարիզ, Կ. Ներսեսի տպ.)։ Հետմահու լույս տեսած է «Պատմութեան համար» (1934, Նյու Յորք) գրքույկը։
Ծանոթագրություններ
Կատեգորիա:Հայ կրոնական գործիչներ Կատեգորիա:Հայ արքեպիսկոպոսներ
Արգամաչ-Պալնա
Արգամաչ-Պալնա (Аргамач-Пальна), գյուղ Ռուսաստանի Լիպեցկի մարզի Ելեցկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Ելեցկի շրջանի բնակավայրեր
Ռազիեզդ Զաբիտի
Ռազիեզդ Զաբիտի (Разъезд Забытый), ավան Ռուսաստանի Ռոստովի մարզի Սալսկի շրջանում։ Մտնում է Կրուչենո-Բալկովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Քրյուեժուլ
Բնակչությունը 2008 թվականի դրությամբ կազմում է 414 մարդ, բնակչության խտությունը` 22.56 մարդ/կմ²։ Բնակավայրը զբաղեցնում է 18.35 կմ² տարածք։
2016 թվականի հունվարից բնակավայրը Պալմաս, Կուսերգ համայնքների հետ միասին հանդիսանում է Պալմաս դ'Ավերոն համայնքի մաս։
Աշխարհագրություն
Գտնվում է Փարիզ քաղաքից 500 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 25 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 217 աշխատունակ (15-64 տարեկան) բնակիչ, որոնցից ակտիվ էին 160-ը, իսկ ոչ ակտիվները` 57։ Ակտիվության ցուցանիշը կազմում է 73,7 %։ 160 աշխատունակ մարդկանցից աշխատել է 146 անձ (79 տղամարդ և 67 կին)։ Գործազուրկ են եղել 14 անձ (10 տղամարդ և 4 կին)։ 57 անաշխատունակներից 15-ը եղել են աշակերտներ կամ ուսանողներ, 33-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Լերբերգ
Լերբերգ (Lehrberg), կոմունա Գերմանիայի Բավարիա երկրամասում։
Ենթարկվում է Անսբախի վարչական շրջանին։ Բնակչությունը 3116 մարդ (ըստ 2010 թվականի դեկտեմբերի 31-ի). ։ Տարածքը 50,88 կմ² է։ Պաշտոնական կոդ՝ 09 5 71 171։
Քաղաքը ստորաբաժանվում է 19 քաղաքային շրջանի։
Գրիշա Կոստանդյան
Գրիշա Ներսեսի Կոստանդյան, հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից, ԽՄԿԿ անդամ (1944):
Կենսագրություն
Գրիշա Կոստանդյանը ծնվել է 1922 թվականին, Ղափանի շրջանի Գեղանուշ գյուղում։ Ղափանի № 2 միջնակարգ դպրոցն ավարտելուց հետո Գրիշան ընդամենը երեք ամիս է դասավանդել դպրոցում։ 1940 թվականին մեկնել է զինվորական ծառայության ։
Երբ սկսվեց պատերազմը, Գրիշա Կոստանդյանը Կիևի ռազմական ուսումնարանի կուրսանտ էր։ Մարտական գործողություններին մասնակցել է Կիևի պաշտպանության օրերից։ 1941 թվականի դեկտեմբերին տեղափոխվել է 89-րդ հայկական հրաձգային դիվիզիա։ Դիվիզիայի շարքերում մարտնչել է Հյուսիսային Կովկասի պաշտպանության, այնուհետև ազատագրման մարտերին։ Կռվել է 1-ին Ուկրաինական ռազմաճակատում և մարտերով հասել Բեռլին։ Պատերազմի տարիներին Կոստանդյանը սերժանտից հասել է կապիտանի աստիճանի, ղեկավարել է դասակի, վաշտի պատերազմական գործողությունները։ Թշնամու դեմ մղված կռիվներում չորս անգամ վիրավորվել է և բուժվելուց հետո նորից ռազմաճակատ վերադարձել։ Հոսպիտալում նրանց այցելել է Լեոնիդ Իլյիչ Բրեժնևը, որը ոգևորել և խրախուսել է վիրավորներին։ Երկրորդ անգամ նրան հանդիպել է Լեհաստանի Կրակով քաղաքում, որտեղ Բրեժնևը կարգավորել է ստեղծված դժվարությունները ։
Կոստանդյանը մարտերում ցուցաբերած աչքի ընկնող ծառայությունների համար պարգևատրվել է Կարմիր աստղի շքանշանով, «Խիզախության համար», «Վարշավայի ազատագրման», «Վիեննայի ազատագրման», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով, արժանացել է մի շարք շնորհակալագրերի ։
Պատերազմի ավարտից հետո Կոստանդյանը զորացրվել է և իր ծննդավայրի միջնակարգ դպրոցում դասավանդել է աշխարհագրություն։ Աշխատանքին զուգընթաց սովորել և 1954 թվականին ավարտել է Երևանի հեռակա մանկավարժական ինստիտուտը ։
Ծանոթագրություններ
Կատեգորիա:Հայ մանկավարժներ Կատեգորիա:ՀՊՄՀ շրջանավարտներ Կատեգորիա:Հայրենական մեծ պատերազմի մասնակիցներ Կատեգորիա:Կարմիր աստղի շքանշանի ասպետներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ Կատեգորիա:ԽՄԿԿ անդամներ
Սուրեն Աբրահամյան
Սուրեն Աբրահամյան, Ռամկավար Ազատական կուսակցության վետերան անդամ, Վանի հերոսական պաշտպանության ականատես, գրող։
Կենսագրություն
Ծնվել է 1907 թվին Լեզք գյուղում (Վանից 3 մղոն հեռու)։ Հայոց Ցեղասպանության տարիներին եղել է Վանի հերոսական պաշտպանության ականատես։
Իր կյանքի ընթացքում հետապնդել է Հայոց ցեղասպանության ճանաչումը օտարների կողմից, բացել է ինտերնետային կայք (ArmenianGenocideSurvivor.com ) հատուկ այդ նպատակի համար։
Հրատարակություններ
«Վանից Դետրոյթ. Հայկական ցեղասպանությունից մազապուրծ» և «Հուշագրություն Արմենուհու և Ամիրյան ընտանիքի մասին» կենսագրական գրքերի հեղինակն է։ 2007 թ. հրատարակվել է նաև Աբրահամյանի երրորդ գիրքը՝ «Հարյուրամյա ճանապարհորդությունը»։
Հղումներ
Կատեգորիա:20-րդ դարի արևելահայ արձակագիրներ Կատեգորիա:Հայ հասարակական գործիչներ Կատեգորիա:Հայ գրողներ
Իսունդերի
Իսունդերի (ისუნდერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում ։
Դիրք
Գտնվում է ծովի մակարդակից 690 մետր բարձրության վրա։ Շրջկենտրոն Ցագերից հեռու է 20 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 94 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Ցագերի շրջան
(2280) Կունիկով
(2280) Կունիկով (Kunikov), աստերոիդ աստերոիդների հիմնական գոտում։ Հայտնաբերվել է 1971 թվականի սեպտեմբերի 26-ին Տամարա Սմիռնովայի կողմից Նաուչնիում ։
Միջին հեռավորությունը Արեգակից կազմում է 2,179098 ա. մ., առավելագույնը մոտենում է 1,8724 ա. մ. հեռավորության վրա և հեռանում 2,4858 ա. մ. ։ Արեգակի շուրջ մեկ ամբողջական պտույտ է կատարում 1174,93 երկրային օրվա ընթացքում, իր ուղեծրով շարժվելով միջինում 0,3064 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,57° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Տամարա Սմիռնովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ներքին ուղեծիր
Ներքին ուղեծիր, վեց տեսակի ուղեծրերից մեկն է, որով շարժվում են աստերոիդները և տիեզերական սարքերը Արեգակի շուրջ Արեգակնային համակարգի մոլորակների նկատմամբ։ Նկարում այն պատկերված է ձախից վերևում։ Արեգակը նշված է նարնջագույն կետով, հաստ դեղին շրջանագիծը ներքին մոլորակի ուղեծիրն է, հաստությունը ցույց է տալիս ուղեծրի պերիհելիի և ապոհելիի տարբերությունը։ Աստերոիդը արտաքին մոլորակի նկատմամբ ունի ավելի փոքր ուղեծրի շառավիղ և գտնվում է ավելի փոքր հեռավորության վրա Արեգակից, այսպիսով այն շարժվում է մոլորակի ներքին կողմից։
Տես նաև
Կատեգորիա:Ուղեծրեր
Արար
Արար (արարված, գործողություն), թատերագրական երկի կամ ներկայացման ամբողջական մասը, դեպքերի զարգացման շղթայի համեմատաբար ավարտուն մի օղակը։
Էությունը
Թատրոնում արարները սովորաբար բաժանվում են ընդմիջումներով։ Ժամանակակից թատրոնում 4 կամ 5 արարից բաղկացած դասական պիեսները հաճախ ներկայացվում են միայն մեկ ընդմիջմամբ։ Ըստ դրամայի դասական կառուցվածքի՝ առաջին արարը նվիրվում է դեպքերի հանգուցավորմանը, վերջին արարը՝ հանգուցալուծմանը։ Պիեսի ամբողջ գործողությունը կարող է պարփակվել նաև մեկ արարում, որը կոչվում է պիես մեկ արարով։
Պատմություն
Դրաման հինգ արարի բաժանելու ավանդույթը գալիս է Հին Հռոմի թատրոնից (Հին Հունաստանի թատրոնում գործողությունը շարունակվել է անընդմեջ)։ Եվրոպական թատրոնն ընդունել է այդ ավանդը, բացի իսպանականից, ուր դրաման բաժանվել է երեք արար-խորնադայի։ Արևելյան մի շարք երկրների դասական թատրոնի պիեսները բաժանվել են տասնյակ արարների։ Դրամայի առանձին արարները կարող են իրենց հերթին բաժանվել դրամատուրգիական ավելի փոքր միավորների՝ պատկեր, տեսարան (տեսիլ), դրվագ։
Անվանումը
«Արար» և «գործողություն» բառերը թեպետ հոմանիշներ են, սակայն պիեսը մասերի բաժանելու դեպքում նախընտրելի է գործածել «արար» բառը, որն ավելի կարճ է և չի շփոթվում այլևայլ կիրառություններ ունեցող «գործողություն» բառի հետ։ Գաբրիել Սունդուկյանն ու Հակոբ Պարոնյանն օգտագործել են «արարված» բառը, իսկ Լևոն Շանթը՝ «արար» ։
Ծանոթագրություններ
Կատեգորիա:Դրամատուրգիա
Ռոմանովկա (Սալսկի շրջան)
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի գյուղեր
Նեմիրով (քաղաք, Ուկրաինա)
Նեմիրով (Немирів), քաղաք Ուկրաինայի Վիննիցայի մարզի Նեմիրովի շրջանում, շրջկենտրոն։
Սուլին (կայարան)
«Սուլին» երկաթուղային կայարան (Железнодорожная станция «Сулин»), Հյուսիսկովկասյան երկաթուղու Ռոստովի տարածաշրջանի երկաթուղային կայարան, որը գտնվում է Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Գտնվում է Վոկզալնայա փողոցում։
Նեմիրով (քաղաք, Ուկրաինա)
2008 թվականի տվյալներով Նեմիրով քաղաքում բնակվում էր 11 617 մարդ։ Բնակավայրը զբաղեցնում է 13 կմ² տարածք։ Բնակչության խտությունը կազմում էր 894 մարդ/կմ²։
Սուլին (կայարան)
Պատմություն
Կայարանը բացվել է 1871 թվականին։ 1873 թվականին կայարանում բացվել է շոգեքարշների դեպո, որը գործել է մինչև 1990-ական թվականների սկիզբ։ Այնտեղ իրականացվել է Հյուսիսկովկասյան երկաթուղու շոգեքարշների վերանորոգում և տեխնիկական սպասարկում։ Երկաթուղում շոգեքարշների շահագործման դադարեցումից հետո դեպոն փակվել է, իսկ շոգեքարշների լավագույն նմուշները փոխանցվել են Սանկտ Պետերբուրգ և Միներալնիե Վոդի քաղաքների թանգարաններին ։
Նեմիրով (քաղաք, Ուկրաինա)
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի քաղաքներ Կատեգորիա:1506 թվականին հիմնադրված բնակավայրեր
Սուլին (կայարան)
Պատմություն
Մինչև Հայրենական մեծ պատերազմը դեպոն Ռոստովի մասնաճյուղում ամենամեծն էր։
1977 թվականին դեպոյի տարածքում տեղադրվել է ստելա Հայրենական մեծ պատերազմի տարիներին զոհված Սուլինի դեպոյի աշխատակիցների պատվին։ Այն տեղադրվել է Ժողովրդական պատգամավոորների քաղաքային խորհրդի գործադիր կոմիտեի որոշմամբ ։
Հայրենական մեծ պատերազմի տարիներին կայարանի շենքը զգալիորեն վնասվել է, սակայն վերականգնվել է 1952 թվականին։
Գործունեություն
Կայարանում վաճառում են ուղևորային տոմսեր, ուղեբեռի ընդունում և հանձնում։
Կատարվում է վագոնային և մանր, ինչպես նաև ունիվերսալ բեռնարկղերով (առկա են մերձատար ուղիներ և ծածկված պահեստներ) բեռների ընդունում և հանձնում։
Հղումներ
Կատեգորիա:Կրասնի Սուլին Կատեգորիա:1871 հիմնադրումներ
Էստոնիայի զինանշան
Էստոնիայի զինանշան, Էստոնիայի Հանրապետության պաշտոնական խորհրդանիշերից մեկը։
Նկարագրում
Էստոնիայի պետական զինանշանը գոյություն ունի երկու ձևի՝ մեծ պետական զինանշան և փոքր պետական զինանշան։ Մեծ պետական զինանշանի վահանի ոսկե ֆոնին երեք երկնագույն ւնձառյուծ է պատկերված։ Վահանը եզերված է երկու ոսկեգույն կաղնու ճյուղերով։ Փոքր զինզնշանը զուրկ է ճյուղերից։
Սեբաստիանո դել Պիոմբո
Սեբաստիանո դել Պիոմբո (լատ. Sebastiano del Piombo, իսկականը՝ Լուչանի, Luciani, ), իտալացի նկարիչ։
Կենսագրություն
1511 թվականին տեղափոխվել է Հռոմ։ Ռաֆայելի հետ մտերմանալուց հետո նրա աշխատանքները դարձել են ավելի խստորոշ և հավասարակշռված՝ պահպանելով կոլորիտի «վենետիկյան» հնչեղությունը (Ֆառնեզինա վիլլայի որմնանկարները, 1511 թ., հռոմեուհու դիմանկարը (այսպես կոչված՝ «Դորոթեա»), մոտ 1515 թ., Բեռլին-Դալեմ պատկերասրահ]։ 1510-ական թվականների 2-րդ կեսից նկարչի ստեղծագործությունները Միքելանջելոյի ազդեցությամբ ձեռք են բերել ընդգծված դրամատիկական երանգ («Ղազարոսի հարությունը», 1519 թ., Ազգային պատկերասրահ, Լոնդոն)։ Հակառեֆորմացիայի շրջանում ստեղծած գործերն առանձնանում են կերպարային կառուցվածքի մռայլ խստությամբ՝ վկայելով Բարձր Վերածննդի գեղարվեստական սկզբունքների ճգնաժամը («Խաչը կրելը», 1537 թ., Էրմիտաժ, Լենինգրադ)։
Արտաքին հղումներ
Կատեգորիա:Իտալացի նկարիչներ Կատեգորիա:Իտալացի արվեստագետներ
Սլեքթիվիզմ
Սլեքթիվիզմ կամ բազմոցային ակտիվիզմ ( slacktivism, հաճախ slactivism կամ slackervism - հիբրիդ բառ է, կազմված անգլերեն՝ slacker (անգործ) և active (ակտիվություն) բառերից), եզր, որը նկարագրում է «ինքնահանգստացման» գործողություն հօգուտ որևէ հարցի կամ որևէ սոցիալական խնդիրի լուծման, որը համարյա կամ բացառապես օգուտ չի տալիս։ Սլեքթիվիզմի հիմնական արդյունքը սլեքթիվիստի բավարարվածության զգազմունքն է և այս կամ այն խնդիրի լուծմանը մասնակցելու պատրանքը։ Սլեքթիվիստը օգնում է իր էգոյին, այլ ոչ թե նրանց ովքեր դրա կարիքը ունեն։ Սլեքթիվիզմի գործողությունները սլեքթիվիստից պահանջում են նվազագույն գործողություններ և ջանքեր, բայց սլեքթիվիստը կարծում է, թե իր մնվազագույն ջանքերը փոխարինում են մեծ ծախսեր. ։
Շատ վեբ կայքեր և նորությունների հարթակներ իրենց էջերի միջերեսներում կապ ունեն սոցիալական ցանցերի, ինչպիսիք են ՝ Facebook-ի և Twitter-ի հետ, ինչը հեշտացնում է ինտերնետում տեսած ցանկացած նյութի հավանություն տալ, կիսվել այլ հարթակներում։ Մարդիկ այժմ կարող են սոցիալական և քաղաքական հարցերի շուրջ իրենց անհանգստությունը արտահայտել մեկ կտտոցով, չնվիրելով մեծ ուշադրություն և չծախսելով մեծ ջանքեր ։
Սլեքթիվիստական միջոցառումները կարող են ընդգրկել ինտերնետ պահամջների ստորագրում տարբեր կազմակերպությունների ինտերնետ համայնքների անդամակցելը, առանց նրանց հետ համագործակցելու, սոցիալական ցանցերում ստատուսներ գրելն ու տարածելը, սոցիալական ցանցերում անձնական տվյալներն ու ավտարները փոխելը, որպես այս կամ այն իրադարձության արձագանք ։
Միացյալ ազգերի կազմակերպության ՁԻԱՀ ՄԻԱՎ-ի միացյալ ծրագիրը նկարագրել է «սլեքթիվիստ» slacktivist եզրը՝
Եզրի ծագումն ու օգտագործումը
Սլեքթիվիզմ եզրը ըստ ամենայնի առաջինն են օգտագործել Դուայթ Օզարդը և Ֆրեդ Կլարկը 1995 թվականին Cornerstone Festival-ի ժամանակ «slacker activism» որպես բառակապակցության կարճ ձև։ Այդ ժամանակ եզրը բնորոշում էր երիտասարդ մարդկանց, որոնք փորձում էին ազդել հասարակական կարծիքի վրա մասնակի հասարակ գործողություններով, օրինակ ծառ են տնկել, բողոքի գործողությանը մասնակցելու փոխարեն։ Սկզբնական շրջանում եզրը դրական-չեզոք իմաստով էր օգտագործվում ։
Ռադիոհաղորդավար և քաղաքական մեկնաբան Դեն Քարլինը օգտագործել է այս եզրը իր շոուի մեջ 1990-ական թվականներին և հավանաբար այդ ժամանակ եզրը ստացել է ներկայիս իմաստը։
Ալեքսանդրովկա (գյուղ, Ռոմանովսկի շրջան)
2001 թվականի տվյալներով Ալեքսանդրովկա գյուղում բնակվում էր 32 մարդ։ Բնակավայրը զբաղեցնում է 20 կմ² տարածք։ Բնակչության խտությունը կազմում էր 1,6 մարդ/կմ²։
Սլեքթիվիզմ
Եզրի ծագումն ու օգտագործումը
«Newsday»-ի տեսաբան Մոնտի Ֆանը առաջիններից է օգտագործել այս եզրը 2001 թվականին, իր «On the Net, 'Slacktivism'/Do-Gooders Flood In-Boxes»հոդվածում ։
Սլեքթիվիզմ եզրի առաջին օգտագործումներից է Բարնաբի Ֆեդերի «New York Times»-ում «They Weren’t Careful What They Hoped For.»հոդվածում։ Ֆեդերը քաղվածում է Snopes.com կայքից Բարբարա Միքելսոնի խոսքերը, ով նկարագրում էր վերը նշվածի նման միջոցառումներ՝ «Այս ամենը սլեքթիվիզմի շնչով է․․․ մարդկանց ցանկությունը անել ինչ-որ լավ բան բազկաթոռից չելնելով» ։
Սլեքթիվիզմ եզրի ևս մեկ օգտագործում կա Եվգենի Մորոզովի «Ցանցային խափեություն․ ինտերնետ ազատության մութ կողմը» գրքում։ Այս գրքում Մորոզովը «բազմոցային ակտիվիզմ» եզրը կապում է Քոլդինգ-Յորգենսենի 2009 թվականի փորձի հետ։ Մանկական հոգեբան Անդերս Քոլդինգ-Յորգենսենը Ֆեյսբուքում կեղծ խումբ էր բացել, որի էջին կարծիք էր գրել, թե Կոպենհագենի իշխանությունը պատրաստվում է պատմական «Ստորկ» շատրվանը քանդել։ 125 մասնակից միացան խումբը բացելու առաջին օրը, և գրանցվողների թիվը անշեղորեն աճեց և վերջում հասավ 27500 մարդու ։ Մորոզովը այս փորձով բացահայտում է սլեքթիվիզմի էությունը՝ երբ կապի ծախսերը նվազագույն են, խմբերը շատ հեշտ են ձևավորվում Քլեյ Շիրկին նմանապես բնութագրում է սլեքթիվիզմը, որպես «ծիծաղելու աստիճան հեշտ խմբերի ձևավորում» ։
Սլեքթիվիզմի քննադատությունը
Սլեքթիվիզմը հաճախ ենթարկվում է քննադատության։ Շատերը պնդում են, որ սլեքթիվիզմը ենթադրում է, որ խնդիրները կարող են լուծվել սոցիալական մեդիայի օգնությամբ, և եթե սա անգամ ճիշտ է տեղական, փոքր հարցերի դեպքում, ապա մեծ, ընդհանուր խնդիրների դեպքում անարդյունավետ է ։
Բազմոցային ակտիվիզմի քննադատությունը այն գաղափարն է տածում, որ ինտերնետ-միջոցառումները արդյունավետ չեն և դրանք բացառում կամ նվազագույնի են հասցնում քաղաքական միջամտությունը իրական կյանքում։ Բայց, քանի որ հետազոտությունների մեծ մասը կատարվել են առանձին ընկերությունների և դեպքերի համար, ապա վերցված նպատակին հասնելու գործողությունների ճիշտ տոկոսը դժվար է ստանալ։ Հաճախ սլեքթիվիզմի հետազոտությունները կատարվում են բաց դեմոկրատական հասարակություններում, այն դեպքում, երբ ավտորիտար և տոտալիտար հասարակություններում որևէ միջոցառմանը աջակցելն ու հավանություն տալը ավատար փոխելով կամ սեփական էջում որոշ կոչեր վերատպելով՝ քաջություն է պահանջում և դա դիտվում է, որպես նշանակալի արարք ։ Լրագրող Կորտին Ռեդչը պնդում է, որ մասնակցության անգամ այդ ցածր աստիճանը Արաբական գարնան ժամանակ արաբ երիտասարդության համար բավականին կարևոր ակտիվության ձև էր, քանի որ նրանց հասանելի ազատության այս ձևը կայծ էր, որ կարող էր հրդեհ առաջացնել լրատվական միջոցներում, երբ այս կամ այն հեշթեգը թոփ դիրք է գրավում և ժամանակակից ԶԼՄ-ները նորությունների ժապավենի ձևավորման ժամանակ նպատակադրված մոնիտորացնում են վիճակագրությունը։
Ռեդչը նաև նշում է, որ վախը, թե վիրտուալ ակտիվությունը դուրս կմղի իրական ակտիվությանը պայքարից, հիմնավորված չէ, քանի որ այն ոչ մի տեսակի ազդեցություն չունի քաղաքական ակտիվության վրա. ։
Միքա Ուայթը գտնում է, որ սլեքթիվիզմի աճը մոտեցնում է տեխնոկրատիայի մայրամուտը, այսինքն կազմակերպչական կառույցների կամ կառավարման համակարգի, որտեղ նախապես ընտրվում են որոշումներ կայացնող անձինք։ Ներկայումս համարյա թե յուրաքանչյուրը կարող է մասնակցել որոշում կայացնելու և դրանք իրականացնելու գործում։ Թվային ակտիվությունը սոցիալական հավասարության փոխանցողն է։ Դրա հետ մեկտեղ Ուայթը պնդում է, որ չնայած սլեքթիվիզմը որևէ փոփոխությանը մասնակցելու ամենապարզ ձևն է, բայց ոգևորությունը ինտեռնետ ակտիվությունից գնալով պակասում է, քանի որ մարդիկ զգում են դրա անարդյունավետությունը։ Եվ դա կարող է հանգեցնել հիասթափության բոլոր տեսակի ակտիվության հանդեպ. ։
Արգիշ (գյուղ, Դյուտյուլինսկի շրջան)
Արգիշ (Аргыш, Арғыш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Սլեքթիվիզմ
Սլեքթիվիզմի քննադատությունը
Մալքհոլմ Գլեդուելը Նյու Յորքեր (The New Yorker) թերթում (հոկտեմբեր, 2010), հարձակվում է նրանց վրա, ովքեր համեմատում են սոցիալական ցանցերի «հեղափոխությունը», գոյություն ունեցող կարգերին մարտակոչ նետող իրական ակտիվության հետ։ Նա պնդում է, որ լրատվական միջոցներում հայտնված ժամանակակից սոցիալական արշավները, չեն կարող համեմատվել ռիսկի ենթակա ակտիվության հետ, որը գոյություն ունի «հողի» վրա։
Արգիշ (գյուղ, Դյուտյուլինսկի շրջան)
Բնակչությունը 2009 թվականին գրանցված տվյալներով կազմում էր 121 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Սլեքթիվիզմ
Սլեքթիվիզմի քննադատությունը
2011 թվականի քոլեջի ուսանողների հարցումը ցույց տվեց շատ ավելի քիչ դրական վերաբերմունք առցանց քաղաքականությամբ զբաղվողների հանդեպ, ի տարբերություն նրանց, ովքեր զբաղվում են դրանով իրական կյանքում ։
Արտաքին հղումներ
Կատեգորիա:Քաղաքացիական ակտիվություն Կատեգորիա:Մարդկանց նվաստացուցիչ անվանումներ
Ալեքսանդրովկա (գյուղ, Ռոմանովսկի շրջան)
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1637 թվականին հիմնադրված բնակավայրեր
Պրիրեչնի (Սալսկի շրջան)
Պրիրեչնի (Приречный), ավան Ռուսաստանի Ռոստովի մարզի Սալսկի շրջանում։ Մտնում է Գիգանտովսկի գյուղական համայնքի կազմի մեջ։
Կատեգորիա:Ռոստովի մարզի Սալսկի շրջանի բնակավայրեր Կատեգորիա:Ռուսաստանի ավաններ
Կոստիլի (գյուղ, Միխայլովսկի շրջան)
Կոստիլի (Костыли), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2008 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:19-րդ դարում հիմնադրված բնակավայրեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Հրաշալի յոթնյակը (ֆիլմ, 2016)
Սյուժե
1879 թվականին բարոն ավազակ և ոսկու արդյունաբերության մագնատ Բարտոլոմյու Բոուգը վերահսկում է Ռոուզ-Կրիկ սահմանային քաղաքը և իր հանքահորում հարկադրաբար աշխատանքի է ենթարկում բնակչությանը։ Եկեղեցական ժողովից քննադատվելուց հետո Բուոգն այրում է եկեղեցին և սպանում մի խումբ ապստամբ բնակիչների և նրանց առաջնորդ Մեթյու Կալենին։ Այրի Մեթյուն, Էմմա Կալենը և նրա ընկեր Թեդի Կյուն ճանապարհորդում են որսորդ առաջնորդին գտնելու համար, որպեսզի օգնեն ազատել քաղաքը։ Նրանք ներգրավում են աֆրո-ամերիկացի մարշալ Սեմ Չիզեմին, որը Բոգուի մասին լսելով համաձայնում է նրանց օգնել։
Էմմիի և Թեդի Չիզեմի օգնությամբ ներգրավում են նաև թղթամոլ Ջոշուա Ֆարադեյային, մեքսիկացի փախստական Վասկեսային, Համադաշնային նահանգների նախկին հրաձիգ Ռոբիշոյին, նրա կորեացի ընկեր Բիլլի Ռոքսին և լեգենդար որսորդ Ջեք Հորնին։ Խումբը հանդիպում է կոմանչ զինվորականին՝ Կարմիր Հունձ անվամբ, որին նույնպես Չիզեմը համոզում է միանալ ջոկատին։
Յոթնյակը մտնում է Ռոուզ-Կրիկ և Բլեքսթոունից հեռացնում 34 մասնավոր ռազմական կապալառուների, որոնց վճարել էր Բոուգը։ Չիզեմը կաշառակեր շերիֆ միստր Հարփին ուղարկում է Բոուգին հայտնելու, որ այժմ նրանք են վերահսկում իր տարածքները Ռոուզ-Կրիկում։ Չիզեմը ենթադրում է, որ Բոուգը բանակի հետ վերադառնալու է յոթ օրից․ յոթնյակը (նաև Էմման) ճահճային հանքահորից ազատում է կախյալ աշխատավորներին և հաջորդ շաբաթվա ընթացքում ամրացնում է քաղաքն ու տեղի բնակիչներին սովորեցնում մարտավարություն։ Այդ ժամանակ Բոուգը իմանում է Ռոուզ-Կրիկի ազատման լուրը, սպանում Հարփին և իր մարտիկների հրամայում Կոմանչի Դենալից և նրա աջ ձեռք Մականից զորք հավաքել։ Ռոբիշոն հիշելով քաղաքացիական պատերազմի իր փորձը և վախենալով զրկվել սեփական կյանքից՝ (այն դեպքում, եթե նա նորից սկսի մարդ սպանել), Բոուգի գալուց մեկ գիշեր առաջ հեռանում է քաղաքից ․ Էմման կամավոր կերպով զբաղեցնում է նրա տեղը։
Հաջորդ առավոտ Բոուգը և իր զորքը գրոհում են Ռոուզ-Կրիկը, որը շրջապատված էր թակարդներով և դինամիտներով։ Քանի որ պատերազմը շարունակվում էր, Ֆարասեյը վիրավորվում է Մաքքենի կողմից, որին սպանում է Վասքեսը։ Պաշտպանական գծերը վերացված են, իսկ Ռոբիշոն վերադառնում է օգնելու համար։ Բոուգը և իր մոտ մնացած մարդիկ քաղաքին հարող բլրից կրակում են Գատլինգի հրացանից, սպանում Ռոուս-Կրիկի բազմաթիվ մարդկանց և վարձկաններին։ Հասկանալով, որ նրանք զինված են, Յոթնյակը տարհանում է քաղաքացիներին և տեղադրում իր վերջին ստենդը։ Հորնը վիրավորված Թեդի Կյուին պաշտպանում է կրակոցներից և նրան սպանում է Դենալին, որին հետո սպանում է Կարմիր Հունձը։
Ռոբիշոն և Բիլլին սպանվում են երկրորդ կրակոցից, իսկ միևնույն ժամանակ Ֆարադեյը բլրի վրա ինքնասպանություն է գործում և դինամիտով ոչնչացնում է Գատլինգի թնդանոթը՝ սպանելով Բոուգի մնացած մարդկանց մեծ մասին։ Բոուգը և նրա երկու փրկված վարձկանները փախչում են քաղաք, որպեսզի դիմադրեն Չիզեմին։ Երկու տղամարդկանց մահից հետո Չիզեմը Բոուգի հետ մտնում է հակասության մեջ և կրակում ձեռքին՝ զինաթափելով նրան։ Վիրավորված Բոուգը թաքնվում է եկեղեցում, որտեղ Չիզեմը պատմում է, որ 1867 թվականին նրա ընտանիքին Լինչի դատաստանի են ենթարկել նախկին կոնֆեդերատները, որոնց Բոուգը վարձել էր բնակիչներին Կանզասից վռնդելու համար։ Աստծուց ապաշխարհանք աղերսելով՝ Չիզեմը փորձում է խեղդել նրան։ Բոուգը հանում է երկարաճիտ կոշիկի մեջ պահած ատրճանակը, բայց Էմման սպանում է նրան։
Քաղաքացիները վերադառնում են Ռոուզ-Կրիկ և շնորհակալություն հայտնում Չիզեմին, Վասկեսին և Կարմիր Հունձին իրենց ծառայության համար․ այդ ժամանակ Ֆարադեյին, Ռոբիշոյին, Բիլլիին և Հորնին քաղաքից ոչ հեռու թաղում են և մեծարում որպես հերոսների։ Էմման, ըստ կադրից դուրս հնչող խոսքի, սիրով խորհրդածում է իրենց վեհանձն զոհողության մասին, որն իրենց դարձրել է «հիանալի»։
Արտադրություն
Ֆիլմի ռեմեյքը Թոմ Քրուզի հետ գլխավեր դերում պլանավորվել էր դեռևս 2012 թվականին։ Դերասանական կազմը պետք է համալրեին Քևին Քոսթներին, Մորգան Ֆրիմանին և Մեթ Դեյմոնին ։ 2014 թվականի դեկտեմբերի 4-ին մամուլում լուր է տարածվում այն մասին, որ Քրիս Փրեթը բանակցություններ է վարում Դենզել Վաշինգտնին ֆիլմի գլխավոր դերում հաստատելու համար ։ 2015 թվականի փետրվարի 20-ին Հեյլի Բենեթը հաստատվել է այրի կնոջ դերում, որը վարձում է յոթ մարդասպանների, որպեսզի վրեժ լուծի ամուսնու սպանության համար ։ 2015 թվականի մայիսի 20-ին Փիթեր Սարսգաարդը ստորագրել է պայմանագիր ֆիլմում չարագործի դերը խաղալու համար ։ Այդ օրերին Deadline-ից Մայք Ֆլեմինգ կրտսերը հաստատել է, որ Ջեյսոն Մամոան հեռացել է ֆիլմից Ակվամենին մարմնավորելու ։
Ծանոթագրություններ
Կատեգորիա:Անգլերեն ֆիլմեր Կատեգորիա:2016 ֆիլմեր Կատեգորիա:Ամերիկյան վեստերն ֆիլմեր Կատեգորիա:MGM ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռիմեյք ֆիլմեր Կատեգորիա:Ամերիկյան մարտաֆիլմեր Կատեգորիա:IMAX ֆիլմեր Կատեգորիա:Ամերիկյան քրեական ֆիլմեր Կատեգորիա:Ֆիլմեր վրեժի մասին Կատեգորիա:Universal Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Երկրին մոտեցող աստերոիդներ
Երկրին մոտեցող աստերոիդներ, աստերոիդներ են, որոնց պերիհելիոնը 1.3 ա. մ. -ից փոքր է։
Հնարավոր վտանգավոր մարմիններ (ՀՎՄ) համարվում են այն աստերոիդները, որոնք կարող են տեսանելի ապագայում մոտենալ Երկրին 0.05 ա. մ. (7, 5 * 106 կմ) հեռավորության վրա կամ ավելի մոտ և որոնց բացարձակ աստղային մեծությունը չի գերազանցում 22-ը ։ Եթե ընդունենք աստերոիդների ալբեդոյի միջին արժեքը հավասար 0.13-ի, ապա այս պայմանը նշանակում է, որ աստերոիդը ունի մոտավորապես 150 մետր տրամագիծ։ Այս դասակարգումը տրվել է ելնելով այն փաստից, որ ավելի փոքր մարմինը մինչև Երկիր հասնելն ամբողջովին կոչնչանա մթնոլորտում։
Սպառնալիքի աստիճանը և վտանգավորության սանդղակներ
Սպառնալիքի աստիճանը մերձերկրյա մարմիններից տարբեր է և գնահատվում է որոշ մեթոդներով՝ կախված նրանց չափերից, Երկրին մոտենալու նվազագույն հեռավորությունից և նրա հետ ընդհարվելու հավանականությունից։
Խոշոր տիեզերական մարմինները, որոնց տրամագիծը կազմում է ավելին քան կիլոմետր, Երկրի հետ ընդհարման դեպքում սպառնում են մարդկությանը որպես բացահայտ գլոբալ աղետ։ Դրանից ավելի փոքր աստերոիդները (օրինակ՝ 270-մետրանոց Ապոֆիս և 270-մետրանոց ) կարող են առաջացնել համարյա նույն տեսակի լրջագույն հետևանքներ։ Դատելով երկրաբանական տվյալներից (մի քանի հարյուր հարվածային խառնարանների հետազոտություններ), մեր մոլորակի պատմության մեջ խոշոր երկնային մարմնի հետ ընդհարումներ եղել են ոչ մեկ անգամ։ Որոշ գիտնականներ այսպիսի մի խոշոր մարմնի անկման հետ են կապում զանգվածային կենդանի օրգանիզմների անհետացումը (մոտ 250 միլիոն տարի առաջ)։ Մեկ այլ մարմին, համաձայն Ու. Ալվարեսի տեսության, բերեց դինոզավրերի անհետացմանը։
Համեմատաբար փոքր մարմինները նույնպես հանդիսանում են Երկրի համար լուրջ վտանգ, քանի որ նրանց պայթյունները բնակելի վայրերի մոտակայքում կարող են բերել զգալի ավերածությունների, որոնք համեմատելի են ատոմային պայթյունի հետևանքների հետ։ Միայն պատահաբար 1908 թվականին Տուգուսկյան երկնաքարի անկումը բնակավայրերից հեռու վայրում չհանգեցրեց այդպիսի հետևանքների։
Միայն փոքր աստերոիդների-երկնաքարերի մուտքը Երկրի մթնոլորտ և անկումը (ինչպես, օրինակ՝ մետրանոց 2008 թվականին), որպես կանոն, չեն հանգեցնում լուրջ հետևանքների։
ՀՎՄ-երի սպառնալիքի գնահատման համար գոյություն ունեն մի քանի սանդղակներ։
Թուրինի սանդղակ
Ամենահայտնի սանդղակն է Թուրինյան սանդղակը։ Կախված աստերոիդի ուղեծրից, զանգվածից և արագությունից նրան շնորհվում են բալեր 0-ից մինչև 10.
Պալերմոյի սանղակ
Պալերմոյի սանդղակով (Palermo Technical Impact Hazard Scale) գնահատականների փոխարեն օգտագործվում է PS (Palermo Scale բառակապացության հապավում) անընդհատ ինդեքսը, որը որոշվում է որպես հաշվարկված ժամանակահատվածի ընթացքում որոշակի մարմնի հետ ընդհարման սպասելի հավանականության և նույն ժամանակահատվածում նման մարմինների հետ ֆոնային ընդհարման հավանականության հարաբերության լոգարիթմ
Աղբյուրները
Արեգակնային համակարգում տեղաշարժվում են հսկայական քանակի գիսաստղեր և աստերոիդներ։ Նրանց հիմնական զանգվածը (ավելին քան 98%) կենտրոնացած է աստերոիդների հիմնական գոտում (տեղաբաշխված է Մարսի և Յուպիտերի ուղեծրերի միջև), Կոյպերի գոտում և Օորտի ամպում (ամպի գոյությունը դեռևս ապացուցում են միայն օժանդակ տվյալները)։ Պարբերաբար, այս շրջանների մարմինները հարևանների հետ ընդհարումների կամ ավելի մեծ մարմինների ձգողության ուժերի ազդեցության հետևանքով լքում են իրենց ուղեծրերը և կարող են ուղղվել, օրինակ դեպի Երկիր ։ Գիսաստղերից սպասվող հնարավոր վնասը ավելի քիչ հավանական է, գիտնականներին առաջին հերթին հետաքրքրում են աստերոիդները։